open-index/open-wikipedia-markdown huggingface dataset:
Махметар

десно|мини|Приказ на махметар на кој се чита Махов број 0,83
**Махметар** — воздухопловен анемобарометарски пилотски инструмент кој го покажува односот на вистинската воздушна брзина во однос на брзината на звукот, што е бездимензионална величина наречена Махов број. Овој однос се прикажува на махметар како децимална дропка. Авион кој лета со брзина на звукот лета со брзина од еден мах, изразено како *Мах&nbsp;1*.

## Употреба
Како што авионот при лет со надзвучна брзина се приближува до брзината на звукот, тој прво го достигнува критичниот Махов број, каде што воздухот што тече над областите со низок притисок на неговата површина локално ја достигнува брзината на звукот, создавајќи ударни бранови. Индицираната воздушна брзина за оваа состојба се менува со температурата на околината, која пак се менува со надморската височина. Затоа, наведената воздушна брзина не е сосема соодветна за да го предупреди пилотот за претстојните проблеми. Маховиот број е покорисен, а повеќето брзи авиони имаат ограничување изразено како максимален Махов број, познат и како **M<sub>MO</sub>** .

На пример, ако **M<sub>MO</sub>** е Мах&nbsp;0,83, тогаш на 9.100&nbsp;м каде што брзината на звукот во стандардни услови е 1.093&nbsp;км/ч, вистинската брзина при MMO е 906&nbsp;км/ч. Брзината на звукот се зголемува со температурата на воздухот, така што при Мах&nbsp;0,83 на 3.000&nbsp;м каде што воздухот е многу потопол отколку на 9.100&nbsp;м, вистинската брзина при MMO би била 982&nbsp;км/ч.

## Функционирање
Современите електронски махметри користат информации од компјутерски систем со податоци за воздухот кој врши пресметки користејќи влезни податоци од анемобарометарскиот систем. Некои постари механички махметри користат анероид за надморска височина и капсула за брзина на воздухот кои заедно го претвораат анемобарометарскиот притисок во Махов број. Грешките на махметарот произлегуваат од грешки на инструментот и грешки на положбата.

## Баждарење
При супсоничен проток, махметарот може да се калибрира според:

: 
{M}=\sqrt{5\left[\left(\frac{q_c}{p}+1\right)^\frac{2}{7}-1\right]}\,
or, 
{M}=\sqrt{5\left[\left(\frac{p_t}{p}\right)^\frac{2}{7}-1\right]}\,


каде:

: \ M\, е Махов број
: *q <sub>c</sub>* е ударен притисок (динамичен притисок)
: \ p е статички притисок
: и под претпоставка дека односот на топлинскиот капацитет е 1,4

Кога ќе се формира ударен бран низ Питоовата цевка, потребната формула е изведена од  Рејлиева надзвучна Питоова равенка која се решава итеративно:

: {M}=0,88128485\sqrt{\frac{p_t}{p}\left(1-\frac{1}{[7M^2]}\right)^\frac{5}{2}}

каде:

: \ p_t сега се мери вкупниот притисок зад нормалниот удар.

Треба да се има предвид дека потребните влезни податоци се вкупниот притисок и статичкиот притисок. Податок за температурата на воздухот не е потребен.

## Поврзано
* Препораки на ICAO за користење на Меѓународниот систем на единици
* Брзиномер на воздухоплов
* Махов број
* Анемобарометарски систем

## Литература
*
*

Категорија:Мерни инструменти
Категорија:Воздухопловни инструменти
Категорија:Зборови што ги нема во ТРМЈ
Фудбалска репрезентација на Туркс и Кајкос

**Фудбалската репрезентација наТуркс и Каикос** ― фудбалска репрезентација на Туркс и Кајкос и е контролирана од Фудбалската асоцијација на Туркс и Каикос.

## Историја
Откако создале фудбалска асоцијација во 1996 година и се приклучиле на ФИФА во 1998 година, Туркс и Каикос го направиле своето прво појавување на службено натпреварување на ФИФА кога влегле во квалификациите за Светското првенство во 2002. Во март 2000 година, тимот бил исфрлен во првото квалификациско коло од Свети Китс и Невис со вкупен резултат 14–0.

Во квалификациите за Светското првенство 2006, составот претрпел вкупен пораз од 7-0 против Хаити во февруари 2004 година.

Во 2007 година, федерацијата ја завршила изградбата на нивниот прв стадион, Националниот стадион Туркс и Каикос, со помош на Програмата за цели на ФИФА, и се обврзале да изградат широка база на фудбалско учество и поддршка. 

На 6 февруари 2008 година, екипата ја остварила својата прва победа во квалификациите за Светското првенство со 2–1 против Света Лусија во првото коло на КОНКАКАФ на домашен терен, но во реваншот одигран на 26 март 2008 година, тие биле елиминирани откако го загубиле гостинскиот натпревар со 2–0  во Света Лусија за вкупен резултат 2–3.

Екипата останала без победа на службен натпревар до 3 јуни 2014 година, кога ги победила Британските Девствени Острови за време на квалификациите за Карипскиот куп 2014, и како резултат скокнале од 207. на 181. место на ранг-листата на ФИФА објавена тој месец.

## Изборници
 
* Џино Пачито (1999–2000)
* Пол Кросби (2003–2004)
* Чарли Кук (2006)
* Метју Грин (2008–2011)
* Гери Бро (2011–2014)
* Крејг Харингтон (2014–2015)
* Оливер Смит (2015–2018)
* Мет Барнз (2018–2019)
* Омар Едвардс (2019–)

## Натпреварувачки успех

### Успех на Светското првенство

### Успех на Златниот куп на КОНКАКАФ

## Наводи


## Надворешни врски

* Службена мрежна страница &nbsp;– Фудбалска Асоцијација на Туркс и Каикос
* Фелдези, Ласло. Настапи и цели за Туркс и Кајкос на RSSSF.com
* „Приказната за Туркс и Кајкос“&nbsp;– Planet World Cup

Категорија:Карипски фудбалски репрезентации
Категорија:Фудбалска репрезентација на Туркс и Кајкос
Одгледувај гаврани

**„Одгледувај гаврани“** (шпански: *Cría Cuervos*) — филм од 1976 година, во режија на Карлос Саура (Carlos Saura), кој е автор и на сценариото. Главните улоги ги толкуваат: Џералдин Чаплин (Geraldine Chaplin), Ана Торент (Ana Torrent), Ектор Алтерио (Héctor Alterio), Кончита Перес (Conchita Pérez), Мајте Санчес (Mayte Sanchez), Флоринда Чико (Florinda Chico), Моника Рандал (Mónica Randall), Херман Кобос (Germán Cobos) и Мирта Милер (Mirta Miller). Филмот наишол на одличен прием од филмската критика, а на Канскиот филмски фестивал ја добил посебната награда на жири-комисијата.

## Содржина
Најголем дел од дејствието се одвива во 1975 година, иако во него се испреплетуваат минатото, сегашноста и иднината. Осмогодишната Ана (ја игра Торент) го слуша гласот на татко си, кој е в кревет со некоја жена. Набргу, жената бега од собата, а Ана го пронаоѓа татко си мртов при што се чини дека умрел од срцев удар. Ана мирно ја носи чашата со млеко во кујната и ја мие. Тогаш, во кујната влегува нејзината мајка, која ја кара затоа што е будна доцна во ноќта. Меѓутоа, Ана само си го замислува присуството на мајка си, која е умрена откако заболела од рак. По смртта на татко ѝ, Ана и нејзините сестри живеат кај нивната тетка во Мадрид...

## Наводи

Категорија:Шпански филмови
Категорија:Филмови на Карлос Саура
Категорија:Филмови од 1976 година
Категорија:Филмови на шпански јазик
Категорија:Филмови со Џералдин Чаплин
Категорија:Филмови со Ана Торент
Категорија:Филмови со Ектор Алтерио
Категорија:Филмови со Кончита Перес
Категорија:Филмови со Мајте Санчес
Категорија:Филмови со Флоринда Чико
Категорија:Филмови со Моника Рандал
Категорија:Филмови со Херман Кобос
Категорија:Филмови со Мирта Милер
Категорија:Филмови чие дејствие се одвива во Мадрид
Црква „Св. Атанасиј“ - Тополјани

**Свети Атанасиј** () — црква во селото Тополјани, Серско, Егејска Македонија. Влегува во состав на Серско-нигритската епархија на Цариградската патријаршија. Црквата е парохиски храм на селото.

Црквата се наоѓа на сретселото. Изградена е во XIX век, за што сведочат натписите на иконите во неа. Градбата претставува куполна базилика, која низ времето претрпела многу измени. Во парохијата на храмот влегуваат црквите „Живоносен Извор“, „Св. Ѓорѓи“, „Вознесение Христово“, „Св. Василиј Велики“ и „Св. Илија“.

## Поврзано
* Серско-нигритска епархија

## Наводи

Атанасиј, Тополјани
Атанасиј, Тополјани
Стожер (списание)

Ревија во издание на Друштвото на писателите на Македонија.

Првиот број излегол во 1996 година под името Стожер: весник на Друштвото на писателите на Македонија, како месечник за литература, култура и уметност.

Во 1999 година поднасловот на ревијата е „месечна ревија за литература, култура и уметност“, а од 2001 година „ревија за литература, култура и уметност“.

Уредници на ревијата „Стожер“ биле македонските писатели и книжевни дејци: Стефан Марковски, Лилјана Пандева, Даниела Андоновска-Трајковска, Лејла Шериф Емин, Виолета Танчева-Златева, Делвина Крлуку, Науме Радически, Иван Додовски, Есад Бајрам и други.

Форматот на ревијата е 29 сантиметри, а последните години излегува четирипати годишно. Од 2022 година сите статии, песни, раскази и други објави во ревијата се каталогизираат со УДК број. Ревијата е достапна на мрежното место на Друштвото на писателите на Македонија.

## Главни уредници
*Светлана Христова-Јоциќ (1996-2000) 
*Тодор Чаловски (2000-2002)
*Васил Дрвошанов (2002-2005)
*Борис Вишински (2005-2008) 
*Горјан Петревски (2008-2011) 
*Александар Поповски (2011-2014)
*Петре Димовски (2014-2018) 
*Трајче Кацаров (2018-2022) 
*Славчо Ковилоски (2022-)

## Наводи

Категорија:Македонски списанија
Црква „Св. Ѓорѓи“ - Елшан

**Свети Ѓорѓи** () — црква во селото Елшан, Серско, Егејска Македонија. Влегува во состав на Серско-нигритската епархија на Цариградската патријаршија. Црквата е парохиски храм.

## Историја
Камен-темелникот на црквата е поставен на 31 мај 1967 г., а храмот е завршен во 1984 г. Изградена е на местото на постара урната црква со средства на верниците. Осветена е на 21 септември 1984 г. од митрополитот Максим Серско-нигритски. Градбата претставува крстокуполен храм.

Во парохијата припаѓаат и црквите „Св. Петка“ и „Св. Преображение“.

## Поврзано
* Серско-нигритска епархија

## Наводи

Ѓорѓи, Елшан
Ѓорѓи, Елшан
Категорија:Појавено во 1984 година
Црква „Св. Димитриј“ - Горно Броди

**Свети Димитриј** () — црква во селото Горно Броди, Серско, Егејска Македонија. Влегува во состав на Серско-нигритската епархија на Цариградската патријаршија. Црквата е парохиски храм.

Црквата е изградена во 1835 г. според мермерната плоча, на која се споменати и дарителите Јован, Атанас и Васил. Градбата претставува трикорабна базилика без купола. Има убав резбан иконостас, кој според Димитар Ќорнаков е дело на Макариј Фрчковски. Иконостасот е реставриран во 2008 г.

Васил К’нчов го посетил Горно Броди во 1891 г. и го забележал мермерниот под и квалитетот на резбата во црквата.

Во истата 1891 г. Георги Стрезов напишал дека во обете селски цркви („Св. Димитриј“ и „Св. Богородица“) се служело и на словенски и на грчки.

Во 1894 г. Бугарската егзархија ја добила црквата „Св. Димитриј“, а „Пресв. Богородица“ останала под Цариградската патријаршија сè до нејзиното целосно отфрлање во селото.

Во парохијата влегуваат и храмовите „Св. Варвара“, „Св. Никола“, „Пресв. Богородица Живоносен Извор“ и „Св. Дух“.

## Поврзано
* Серско-нигритска епархија

## Наводи

Димитриј, Горно Броди
Димитриј, Горно Броди
Категорија:Појавено во 1835 година
Димитриј, Горно Броди
Црква „Пресвета Богородица“ - Горно Броди

**Пресвета Богородица** () — црква во селото Горно Броди, Серско, Егејска Македонија. Влегува во состав на Серско-нигритската епархија на Цариградската патријаршија.

Црквата е изградена во 1873 г. во Камарското Маало. Во еден документ од 5 мај 1873 г. на учителот Никола Падарев, потврден со селските печати и 215 потписи, де вели дека селото едногласно ја подигнало оваа нова црква, која ја осветил митрополитот Неофит Серски, поканет од гркоманите, а по молба на хаџи Иван Бојанов од Камарското Маало. Во прво време црквата била гркоманска, сè додека целото село не ја отфрлило Патријаршијата.

Васил К’нчов го посетил Горно Броди во 1891 г. и напишал за црквата:

Во истата 1891 г. Георги Стрезов напишал дека во обете селски цркви („Св. Димитриј“ и „Св. Богородица“) се служело и на словенски и на грчки.

На почетокот на XXI век до црквата има фудбалско игралиште. Градбата е во урнатини и покривот е паднат.

## Поврзано
* Серско-нигритска епархија

## Наводи

Богородица, Горно Броди
Богородица, Горно Броди
Категорија:Појавено во 1873 година
ESTO

**ESTO** е финтех компанија која обезбедува комерцијални и финансиски услуги во Европа преку својата трговска платформа. Платформата ESTO им овозможува на корисниците да управуваат со нивните плаќања, производот „купи сега-плати подоцна“, маркетинг и банкарски услуги за трговците; купувајте каде било и изберете паметни решенија за плаќање за корисниците.

Меѓу неговите партнери се трговците на мало на европскиот пазар: IDeal, ELKOR, BigBox, JYSK, Kaup24, ONOFF, Goldtime, Sportland и многу други.

Компанијата има пет канцеларии — во Талин, Тарту, Рига, Вилнус и Киев.

## Историја
ESTO е основана во 2017 година во Талин од Мик Меца, Мартин Устаал, Мик Микел Нургес. ESTO е краткото име за Естонија. Истата година, ESTO влезе во естонскиот сектор за е-трговија со својата внатрешно изградена кредитна платформа (ESTO checkout) за поддршка на продажбата на естонските онлајн трговци.

Во 2019 година, компанијата го лансираше својот втор производ дизајниран како потрошувачко дигитално банкарство — ESTO сметка. Во август 2019 година, ЕСТО издаде околу 26.000 заеми и имаше нето кредитно портфолио од 7 милиони евра.

Во 2020 година, ESTO влезе во секторот за плаќања за е-трговија (ESTO Pay).

Во 2021 година, компанијата отвори свои претставништва во Литванија и Латвија и влезе на нови пазари во балтичките земји. На крајот на 2021 година ESTO достигна 1.200 активни трговски партнерства.

Во 2021 година, компанијата доби заем од 4 милиони евра од банката Цитадел. Финансирањето е наменето за тековните средства, што ќе го зајакне работењето на компанијата во Естонија и дополнително нејзино проширување на балтичкиот пазар.

Во 2022 година, ESTO достигна пресвртница за олеснување на повеќе од 100 милиони евра кредит.

## Наводи
Црква „Воздвижение на Чесниот Крст“ - Сокол

**Воздвижение на Чесниот Крст** () — црква во селото Сокол, Серско, Егејска Македонија. Влегува во состав на Серско-нигритската епархија на Цариградската патријаршија. Црквата е парохиски храм.

## Историја
Црквата е изградена на сретселото во 1955 г. со средства на жителите. Градбата е мала еднокорабна базилика. Сета внатрешност е живописана.

Во парохијата влегува и храмот „Св. Атанас“, сместен вон селото.

## Поврзано
* Серско-нигритска епархија

## Наводи

Воздвижение на Чесниот Крст, Сокол
Воздвижение на Чесниот Крст, Сокол
Категорија:Појавено во 1955 година
Бистра вода (серија)

**Бистра вода** — македонска телевизиска серија во режија на Јани Бојаџи, снимена во 2022 година. Во производство на Телевизија Алфа.

## Содржина
После четериесет и пет години емиграција во Канада, Александар, во денот кога во Скопје го убиваат неговиот брат близнак, тој се враќа во Македонија. Неговото семејство е растурено и тој се труди повторно да го обедини. На патот што води кон среќата ќе застане Арсен, неговиот другар од детството, заради кого Александар како седумнаесет годишен тинејџер морал да побегне од комунистичка Југославија.

## Улоги

## Епизоди
Епизодите од серијата се достапни на:
kinemoe.mk 

## Музика
Песната во серијата „Да сум бистра вода“, по која и самата серија е именувана е авторска песна на Анка Гиева, кој во серијата ја изведува „Елена Андоновска“.

## Надворешни врски
* 

Категорија:Македонски телевизиски серии
Категорија:Филмови на Јани Бојаџи
Категорија:Филмови со Младен Крстевски
Кино Љубов

**Кино „Љубов“** — македонски филм во режија на Јани Бојаџи од 2022 година. Главните улоги ги играат глумците: Јелена Жугиќ, Дејан Лилиќ и Благоја Чоревски.

## Содржина
Филмот ја следи Мира, адвокатка во неволја, која поставува бомба под автомобилот на нејзиниот брат Стево на денот кога Македонија прогласува пандемија на КОВИД-19, за да го спаси семејството од распаѓање. Заплетот постепено открива игра полна со недоразбирања, љубов и страст. Стево го преживува атентатот и една година подоцна го инаугурира киното наречено „Љубов“, идеја и животен сон на сопругот на Мира.

Филмот Online е достапен на kinemoe.mk

## Улоги

## Наводи

## Надворешни врски
* 

Категорија:Македонски филмови од 2020-тите
Категорија:Филмови од 2022 година
Категорија:Филмови на македонски јазик
Категорија:Филмови на Јани Бојаџи
Категорија:Филмови со Дејан Лилиќ
Категорија:Филмови со Јелена Жугиќ
Категорија:Филмови со Благоја Чоревски
Категорија:Појавено во 2022 година во Македонија
Опсада на Санта Маура

**Опсадата на Санта Маура** - опсада која се одвила во периодот од 21 јули до 6 август 1684 година помеѓу силите на Венецијанската Република и Отоманското Царство и била воведна битка на Шестата Отоманско-венецијанска војна.

Од својата база на Крф, врховниот командант на Венеција, Франческо Морозини, водел флота од 38 галии, 8 галеоси и неколку помошни бродови (многу од нив обезбедени од Грците на Јонските Острови), опседнувајќи ја тврдината Санта Маура на островот Лефкада, кој бил под отоманска власт. Силите на опсадата биле надополнети од грчките доброволци од Јонските Острови. Опсадата траела до 6 август, кога командантот Беќир-ага, поклонувајќи се на притисокот од 500 Албанци и 200 Грци во гарнизонот на тврдината, му се предал на грчко-венецијанскиот благородник Анџело Деладецима.

## Наводи

Категорија:Опсади на Отоманското Царство
Категорија:Опсади на Венецијанската Република
Категорија:Битки во Големата турска војна
Категорија:Судири во 1684 година
Категорија:Европа во 1684 година
Категорија:Лефкада
Агустин Гусман

мини|Агустин Гусман
**Агустин Гусман** бил мексикански воен офицер, кој бил назначен за врховен командант на армијата на Лос Алтос кога државата била формирана како дел од Федералната Република на Средна Америка на 2 март 1838 година. Тој бил поразен од Рафаел Карера на 19 март 1840 година, истиот датум на кој државата Лос Алтос престанала да постои. Обидувајќи се да го создаде Лос Алтос уште еднаш додека Карера бил накратко во егзил во 1848 година, тој се обидел да ја окупира Гватемала заедно со водачот на бунтовниците Августин Рејес, а откако ја запалил куќата на Карера, бил убиен од непријателски оган на Плаза де Армас.

[лево|мини|200x200пкс|Гватемалскиот генерал [Рафаел Карера.]]

## Наводи

Категорија:Мексикански генерали
Категорија:Статии со извори на шпански (es)
Категорија:CS1: долга вредност за volume
Пабло Витар

**Пабуло Родригес да Силва** (Сау Луис, ) — бразилски поп пејач и драг квин.

## Дискографија

### Албуми
* Vai Passar Mal (2017)
* Não Para Não(2018)
* 111 (2020)
* Batidão Tropical (2021)
* Noitada (2023)
*Batidão Tropical Vol. 2 (2024)

### Спотови

## Наводи

## Надворешни врски
*

Категорија:Бразилски пејачи
Долгоногиот тато (филм од 1955)

**„Долгоногиот тато“** (англиски: *Daddy Long Legs*) — американски филм од 1955 година, во режија на Жан Негулеско (Jean Negulesco) по сценариото на Фиби и Хенри Ефрон. Главните улоги ги толкуваат: Фред Астер (Fred Astaire), Лесли Керон (Leslie Caron), Тери Мур (Terry Moore), Фред Кларк (Fred Clark) и Телма Рите (Thelma Ritte). Филмот бил номиниран за наградата „Оскар“ во шест категории, меѓу кои и оние за најдобра сценографија, најдобра оригинална музика (Алфред Њумен) и најдобра оригинална песна (Џони Мерсер).

## Синопсис
Богатиот Американец Џарвис Пендлтон III (го игра Астер) ја запознава веселата 18-годишна Жули Андре (ја игра Керон), штитеничка на еден француски дом за сираци. Тој решава анонимно да ѝ го плати школувањето на еден универзитет во Нова Англија. Иако таа постојнао му испраќа писма на својот таинствен добротвор, тој никогаш не ѝ одговара на писмата. Неколку години подоцна, тој ја посетува Жули на факултетот, меѓутоа сè уште не сака да го открие својот идентитет. Наспроти големата разлика во годините, меѓу нив се раѓа љубов.

## Наводи

Категорија:Американски филмови
Категорија:Филмови на англиски јазик
Категорија:Филмови од 1955 година
Категорија:Филмови на Жан Негулеско
Категорија:Филмови со Фред Астер
Категорија:Филмови со Лесли Керон
Категорија:Филмови со Тери Мур
Категорија:Филмови со Фред Кларк
Категорија:Филмови со Телма Рите
Категорија:Филмски комедии
Категорија:Музички филмови
Категорија:Филмови чие дејствие се одвива во Њујорк
Категорија:Филмови чие дејствие се одвива во Франција
Категорија:Филмови чие дејствие се одвива во Масачусетс
Опсада на Вишеград

**Опсадата на Вишеград** — битка која се поводела меѓу силите на Светото Римско Царство и Отоманското Царство како дел од Големата турска војна. Светото Римско Царство, предводено од Карло V, војводата од Лорен го зазела замокот Вишеград по тридневна опсада.

## Заднина
Унгарската кампања од 1684 година започнала на 20 мај кога Карло V, војводата од Лорен, со царската сила од 43.000 луѓе ја напуштила својата база во градот Шаља на реката Вах, марширајќи во различни колони по бреговите на Дунав кон Будим .Трасата по јужниот брег го содржела отоманскиот замок Вишеград. 

## Опсада
Карло ја започнал опсадата на Вишеград на 15 јуни со артилериско бомбардирање. На 17 јуни, тој побарал од османлискиот гарнизон да ја ослободи тврдината. Следниот ден гарнизонот заминал со својот багаж. 

## Последици
Последната силна точка на патот кон Будим била преземена. Следната акција би била Битката кај Вац на 27 јуни. 

## Наводи

## Библиографија
* 

Категорија:Европа во 1684 година
Категорија:Судири во 1684 година
Категорија:Битки на Светото Римско Царство
Категорија:Битки на Отоманското Царство
Категорија:Битки во Големата турска војна
Црква „Св. Димитриј“ - Зрново

**Свети Димитриј** () — црква во гратчето Зрново, Драмско, Егејска Македонија. Претставува митрополски храм на Зихненско-неврокопската епархија на Цариградската патријаршија.

Црквата е изградена во 1866 г. според натписот на јужниот ѕид. За годината сведочи соопштение од митрополитот Никодим Неврокопски од 1902 г. Не се споменува кога храмот е живописан. Градбата претставува трикорабна базилика со трансепт и купола, оградена од југ, запад и север со затворен трем и тројна апсида на исток. Црквата има големина од 30 × 21&nbsp;м. Има монументална камбанарија на три ката, изградена во средиштето на западната страна. Горниот кат е женска црква, со пристап од внатре. Женската црква на југ и на север завршува со параклиси посветени на Св. Константин и Елена и Успението Богородично. Голем дел од фреските во црквата се уништени и премачкани. Резбаниот иконостас, иконите, владичкиот прстол и два резбани проскинитара се од XIX век. Иконите се од 1874 г.; некои од нив се од мајсторот Ѓорѓи од Неврокоп. Во северниот дел на комплексот е зачувано старото училиште кое, според натписот е изградено во 1863 г. Во припратата стои живописната сцена „Страшниот суд“, насликана во 1871 г. од галичкиот мајстор Јаков Мауровски.


Zarnovo-freska.JPG | Фрески о црквата со премачкани македонски натписи
Zarnovo-church.JPG | Црквата од север


## Поврзано
* Зихненско-неврокопска епархија

## Наводи

## Надворешни врски

Димитриј, Зрново
Димитриј, Зрново
Димитриј, Зрново
Категорија:Појавено во 1866 година
Димитриј, Зрново
Црква „Св. Атанасиј“ - Алистратик

**Свети Атанасиј** () — црква во селото Алистратик, Зихненско, Егејска Македонија. Влегува во состав на Зихненско-неврокопската епархија на Цариградската патријаршија.

Црквата претставува трикорабна базилика со двоводен покрив и понов нартекс. Точната година на изградба не е позната, но по архитектонските особености се датира во XIX век. Над главниот влез од надворешната страна има натпис кој вели дека новиот кат е изграден во 1893 г. и го дава името на дарителот. На исток излегува само средишната ниша на апсидата на жртвеникот. Женската црква го опфаќа западниот дел на храмот. Иконостасот е од XIX век и не е резбан. Од истиот период се иконите, царските двери, амвонот, киворот на чесната трпеза и големите резбани проскинитари. Во северозападниот агол на црквата има крстилница. На северозапад од црквата има монументална камена камбанарија.

„Св. Атанасиј“ била катедрала на Драмско-филипско-зихненската митрополија од 1753 г., па сè до потпаѓањето на Егејска Македонија под грчка власт во 1912 г. кога седиштето е преместено во Драма.

## Поврзано
* Зихненско-неврокопска епархија

## Наводи

## Надворешни врски

Атанасиј, Алистратик
Атанасиј, Алистратик
Атанасиј, Алистрат
Црква „Св. Тодор“ - Долно Броди

**„Свети Теодор Тирон и Теодор Стратилат и Свети Јован Богослов“** или **Свети Тодор** () — црква во селото Долно Броди, Драмско, Егејска Македонија. Влегува во состав на Зихненско-неврокопската епархија на Цариградската патријаршија.

Црквата е изградена во 1835 г. на ритче на северниот крај на селото, близу селските гробишта. Претставува трикорабна базилика со женска црква и трем од западната и дел од јужната страна. Има димензии од 18 × 11,80&nbsp;м. Годината на изградба е напишана на плоча вградена во југоисточниот агол, а на источниот ѕид има керамички натпис со истата година. Внатрешноста има украсени тавани, исклучителен иконостас (но само во делот на средниот кораб) и шарено обоена ограда на женската црква. Иконите во храмот датираат од 1839 и 1863 г.

На почетокот на XX век црквата со целото село била под врховенството на Бугарската егзархија. Во извештај поднесен на митрополитот Иларион Неврокопски од 1909 г. се вели:

Во 1993 г. црквата е прогласена за споменик на културата.

## Поврзано
* Зихненско-неврокопска епархија

## Наводи

Тодор, Долно Броди
Тодор, Долно Броди
Категорија:Споменици на културата во Неврокоп (Егејска Македонија)
Категорија:Појавено во 1835 година
Црква „Св. Никола“ - Старчишта

**Свети Никола** () — црква во селото Старчишта, Драмско, Егејска Македонија. Влегува во состав на Зихненско-неврокопската епархија на Цариградската патријаршија.

Црквата е изградена во 1835 г. и се наоѓа во западниот крај на селото. Претставува трикорабна базилика со дрвен покрив, типична за XIX век. Украсена е со крстови од тули. На северниот ѕид има керамички натпис „7 март 1835“. Во 1911 г. доградена е впечатлива шестаголна камбанарија од делкан камен. Годината 1911 е напишана во куполата. Внатре има зачувани резбани елементи од 1847 г., како и икони од 1859 и 1864 г. На крајот од XIX до почетокот на XX век „Св. Никола“ била под врховенството на Бугарската егзархија, а „Живоносен Извор“ била под Патријаршијата.

Необично е тоа што внатрешноста е насликана со епизоди од историјата на Бугарија: Покрстувањето на Борис I, Проповед на светите браќа Кирил и Методиј, Борис I води битка со непокорните болјари, Борис I го става на престолот Симеон и го ослепува Владимир. Веројатно овие сцени се дело на зографското семејство Минови, чии претставници во 1883-1884 г. насликале слични фрески во црквата „Св. Димитриј“ во блиското село Тешово, Пиринско.

На почетокот на XX век црквата и селото село биле под врховенството на Бугарската егзархија.

## Поврзано
* Зихненско-неврокопска епархија

## Наводи

Никола, Старчишта
Никола, Старчишта
Категорија:Појавено во 1835 година
Црква „Живоносен Извор“ - Старчишта

**Пресвета Богородица Живоносен Извор**  () — црква во селото Старчишта, Драмско, Егејска Македонија. Влегува во состав на Зихненско-неврокопската епархија на Цариградската патријаршија.

Црквата е завршена на 24 април 1876 г. според плоча на ѕидот. Претставува трикорабна базилика типична за XIX век. Тремот на западната страна, образуван од колонада, подоцна е затворен. Иконостасните икони се дело на Стерјо Зограф (Серги Георгиев) од Неврокоп и се датирани 1859, 1865 и 1877. На крајот на XIX - почетокот на XX век „Живоносен Извор“ била програчката (патријаршиска) црква во селото, а „Св. Никола“ била во рацете на Бугарската егзархија.

## Поврзано
* Зихненско-неврокопска епархија

## Наводи

Живоносен Извор, Старчишта
Живоносен Извор, Старчишта
Категорија:Појавено во 1876 година
Категорија:Дела на Банската школа
Црква „Св. Атанасиј“ - Везме

**Свети Атанасиј** () — црква во селото Везме, Драмско, Егејска Македонија. Влегува во состав на Зихненско-неврокопската епархија на Цариградската патријаршија.

Црквата е гробишен и парохиски храм на селото. Претставува трикорабна базилика со женска црква и трем на западната страна. Првично била покриена со плочи. Изградена е во 1866 г., за што сведочи плоча вградена на западната страна. Во 1909 г. заедно со целото село била под врховенството на Бугарската егзархија. Во извештај до митрополитот Иларион Неврокопски од 1909 се вели:

## Поврзано
* Зихненско-неврокопска епархија

## Наводи

Атанасиј, Везме
Атанасиј, Везме
Категорија:Појавено во 1866 година
Црква „Св. Ѓорѓи“ - Зелјахово

**Свети Ѓорѓи** () — црква во селото Зелјахово, Зихненско, Егејска Македонија. Претставува катедрален храм на Зихненско-неврокопската епархија на Цариградската патријаршија.

Црквата е завршена во 1835 г. а живописот е изработен во 1865 г. Направена е од камен и има облик на базилика. На западната страна има женска црква. Во 1967 – 1973 г. храмот е изграден одново. Од старата црква се зачувани владичкиот престол, еден проскинитар, царските икони, преносливите икони и свеќниците.

## Поврзано
* Зихненско-неврокопска епархија

## Наводи

Ѓорѓи, Зелјахово
Ѓорѓи, Зелјахово
Ѓорѓи, Зелјахово
Категорија:Појавено во 1835 година
Црква „Св. Анастасија Узорешителница“ - Анасташа

**Света Анастасија Узорешителница** () — средновековна црква во селото Анасташа, Зихненско, Егејска Македонија. Влегува во состав на Зихненско-неврокопската епархија на Цариградската патријаршија.

Црквата денес е парохиски храм на селото се состои од два дела – делот на жртвеникот е од средновизантискиот период, а главниот храм е додаден во 1915 (или 1905) и 1975 (или 1978) г. Византиската црква е од типот на куполни храмови оградени со трем. Има ниска цилиндрична купола. На подот и по ѕидовите во византискиот храм има мермерни украси.

Се смета дека црквата е од византискиот манастир кој се наоѓал надвор од ѕидините на тврдината Зихна Во 1333 г. царот Андроник III Палеолог го подарил овој манастир заедно со малиот манастир на Богородица во Острена (Θεοτόκου Οστρινής) и 200 модия обработливо земјиште на монахот Јаков, веројатно заради помошта која Јаков му ја укажал во Граѓанската војна со дедо му Андроник II Палеолог. Манастирот „Пресв. Богородица Узорешителница“ кај селото Кастиџан (Κάστιτζαν) добил грамота од српскиот владетел Стефан Душан во 1345-1346 г. По барање на монахот Јаков, во 1352 г. Стефан Душан издал втора грамота во полза на манастирот „Св. Анастасија“, со која се озаконува сопственоста на старото село Острена. Малку подоцна, во 1352 - 1353 г. монахот Јаков му ги подарил Остринскиот манастир и манастирот „Св. Анастасија“ како метоси на Серскиот манастир („Св. Јован Претеча“).

Црквата е изградена во XI – XII век. Под неа има сводеста римска гробница.

Во 1995 г. храмот е прогласен за заштитен споменик на културата.

## Поврзано
* Зихненско-неврокопска епархија

## Наводи

Анастасија, Анасташа
Анастасија, Анасташа
Категорија:Споменици на културата во Зелјахово (општина)
Црква „Св. Пантелејмон“ - Порна

**Свети Пантелејмон** () — црква во селото Порна, Зихненско, Егејска Македонија. Влегува во состав на Зихненско-неврокопската епархија на Цариградската патријаршија.

Црквата е изградена во 1851 г. Во 1970-1980 г. е преуредена во сегашниот облик. Внатре се чуваат икони од преродбеничкиот период.


Saint Pantaleon Icon fom Saint Pantaleon Church in Gazoros - 19th Century-01.jpg | Икона од XIX век — прв слој
Saint Pantaleon Icon fom Saint Pantaleon Church in Gazoros - 19th Century-02.jpg | Икона од XIX век — втор слој


## Поврзано
* Зихненско-неврокопска епархија

## Наводи

Пантелејмон, Порна
Пантелејмон, Порна
Категорија:Појавено во 1851 година
Црква „Св. Атанасиј“ - Долна Нушка

**Свети Атанасиј** () — црква во селото Долна Нушка, Зихненско, Егејска Македонија. Влегува во состав на Зихненско-неврокопската епархија на Цариградската патријаршија.

Црквата е гробишен храм во северниот дел на селото. Изградена е во 1835 г. врз урнатините на постара црква. Претставува импресивен храм со префинет живопис.

## Поврзано
* Зихненско-неврокопска епархија

## Наводи

Атанасиј, Долна Нушка
Атанасиј, Долна Нушка
Категорија:Појавено во 1835 година
Црква „Св. Јован Претеча“ - Белотинци

**Свети Јован Претеча** () — црква во селото Белотинци, Драмско, Егејска Македонија. Влегува во состав на Зихненско-неврокопската епархија на Цариградската патријаршија.

Црквата е изградена во 1836 година. На источниот ѕид, на местото на стариот керамички натпис има нова мермерна плоча. Градбата претставува трикорабна базилика со дрвен покрив, типична за своето време. Во 1887 г. од западната страна е подигната импресивна камбанарија. Иконите на иконостасот се изработени во 1894 г. Според Георги Стрезов, во 1891 г. во црквата се служело и на словенски и на грчки.

## Поврзано
* Зихненско-неврокопска епархија

## Наводи

Јован Претеча, Белотинци
Јован Претеча, Белотинци
Категорија:Појавено во 1836 година
Угљеша Богуновиќ

**Угљеша Богуновиќ** (,  - , ) — српски архитект, меѓу најистакнатите во Белград и во земјата.

Богуновиќ е роден на 1922 година во Теслиќ, Југославија (сега Босна и Херцеговина).

Едно од неговите најпознати дела, во соработка со архитектите Слободан Јањиќ и Милан Костиќ, е ТВ кулата на Авала која била уништена во бомбардирањето на НАТО на Југославија. Негови други дела се реконструкцијата на улицата Скадарлија во 1960-тите  и Југословенскиот павилјон на Светскиот трговски саем во Сан Франциско во 1964 година.

Бегуновиќ починал во 1994 година во Белград. 

Делото на Бегуновиќ било вклучено во шоуто *Toward a Concrete Utopia: Architecture in Yugoslavia, 1948–1980* во Њујоршкиот MoMA во 2016 година. 

## Наводи

Категорија:Југословенски архитекти
Црква „Св. Атанасиј“ - Здравик

**Свети Атанасиј** () — црква во селото Здравик, Зихненско, Егејска Македонија. Влегува во состав на Зихненско-неврокопската епархија на Цариградската патријаршија.

Црквата е гробишен храм, сместен во северниот дел на селото. Изградена е во 1850 г. Претставува трикорабна базилика без купола. Олтарот е поставел врз квадратен столб, донесен од Кесарополис, на чиј долен дел пишува ΕΤΟΣ ΓΠΡΑ („година напред“) и името ΖΩΣΗΜΑΣ („Зосим“). Околу столбот е напишано ΘΡΟΝΟΥ| ΑΝΔΡΑ | ΓΕΝΕΟ | ΑΡΧΙΠΟΙΜΗΝ + ΟΡΙΕΙΣ ΤΡΙΓΟΥΝΟΥ.

## Поврзано
* Зихненско-неврокопска епархија

## Наводи

Атанасиј, Зелјахово
Атанасиј, Зелјахово
Категорија:Појавено во 1850 година
Тодор Паскали

**Тодор Паскали** (,  - , ) — македонски архитект и реставратор.

## Животопис
Паскали е роден на 17 јуни 1936 година во Охрид. Основното и средното образование Паскали го завршил во неговиот роден град Охрид. Дипломирал на Техничкиот факултет во Скопје – отсек архитектура во 1961 година. Од 1965 година па сè до своето пензионирање во 1996 година бил во служба на спомениците на културата. За него археологот Паско Кузман рекол дека со својата деноноќна посветеност, Тодор Паскали е буквално вграден во неговите дела.
Паскали работел како архитект–конзерватор во Заводот за заштита на спомениците на културата, каде подоцна бил назначен како директор на оваа институција. Во областа на заштитата на културното наследство изработил и реализирал повеќе проекти. Најзначајни се:
* Реставрацијата на Куќата на Робевци во Охрид (1979)
* Конзервацијата на црквата „Св. Ѓорѓи“ во Старо Нагоричане, Кумановско (1965)
* Конзервацијата на црквата „Св. Богородица“ во Матејче, Кумановско (1965)
* Конзервацијата на црквата „Св. Климент и Пантелејмон“ на Плаошник, Охрид
* Конзервација на црквата „Св. Никола Болнички“ во Охрид
* Конзервацијата на Самоиловата тврдина во Охрид

Паскали паралелно работел на архитектонски проекти. Специфичниот спој на работни задачи влијаел врз изразот во проектирањето, односно духот на традицијата се насетува и во неговата архитектура. Негови позначајни реализации се:
* Хотелот „Бисер“ во Калишта, Струга (1970)
* Хотел „Белград“ во Струга (1988)
* Ресторан во манастирот „Св. Наум“ (1982)
* Црквата „Св. Кирил и Методиј“ во Велес (2006)
* Црквата „Успение на Пресвета Богородица“ во Македонска Каменица (1998)

Тодор Паскали е еден од главните иницијатори за основање на работилницата, односно на ателјето за уметничка резба при Заводот за заштита на спомениците на културата во Охрид во 1975 година.
Првите поголеми резбарски работи ова ателје ги изработило за Свечената сала на Македонската академија на науките и уметностите. Меѓу најзначајните потфати на ателјето се реконструкцијата и возобновувањето на Кралскиот дворец во Варшава, во соработка со полски реставратори и конзерватори.

## Награди
*Награда „11 Октомври“ - за својата долгогодишна активност во полето на заштита на спомениците на културата.
*Орден „Свети Климент Охридски“ на МПЦ

## Наводи

## Надворешни врски
*Документарна сторија за градителот и архитект Тодор Паскали од Охрид документарен филм од Аљоша Симјановски на Јутјуб

Категорија:Македонски архитекти
Категорија:Добитници на наградата „11 Октомври“
Категорија:Носители на орденот „Свети Климент Охридски“
Малена (филм)

**„Малена“** — италијански филм од 2000 година во режија на Џузепе Торнаторе. Главните улоги ги играат: Моника Белучи, Џузепе Сулфаро и Лучано Федерико.

## Синопсис
Во 1941 година, во едно мало место на Сицилија доаѓа убавата и заводлива Малена. Таа е омажена, но нејзиниот сопруг е мобилизиран и се претпоставува дека погинал на фронтот. Малена го привлекува вниманието на сите жители во местото при што кај многумина предизвикува љубомора, а освен тоа, таа е предмет на озборувања. Меѓутоа, наспроти малограѓанскиот, провинциски менталитет, Малена не реагира на озборувањето, а сето тоа го набљудува детето Ренато кој сочувствува со неа.

## Наводи

Категорија:Италијански филмови
Категорија:Филмови на италијански јазик
Категорија:Филмови од 2000 година
Категорија:Филмови на Џузепе Торнаторе
Категорија:Филмови со Моника Белучи
Категорија:Филмови со Џузепе Сулфаро
Категорија:Филмови со Лучано Федерико
Категорија:Филмови чие дејствие се одвива во Сицилија
Крсто Тодоровски

**Крсто Тодоровски** ( — ) — македонски архитект.

## Животопис
Тодоровски е роден на 8 август 1930 година. Тој припаѓа на првото поколение архитекти запишано на Архитектонскиот отсек на Техничкиот факултет во Скопје во 1949 година, а дипломирал во 1956 година.

По дипломирањето се вработил во Заводот за станбена изградба во Скопје којшто подоцна се трансформирал во „Македонија проект“ и тука останал сè до истекот на неговиот активен работен стаж во 1990 година. Својата кариера претежно ја посветил на проектирањето на објекти од општествен карактер, давајќи притоа посебен акцент на спортските објекти.
Позначајни негови дела се.:
* 1967 и 1969 Поштите во Делчево и Свети Николе;
* 1969 Бањите и хотелот Бањиште, Дебар;
* 1972 Републичкиот хидрометеоролошки завод во Скопје;-Конзервација на црквата „Св. Никола Болнички“ во Охрид
* 1974 Хидрометеоролошки завод, Скопје
* 1977 Станбените објекти на „Електродистрибуција“ во Кичево;
* 1978 Мотел во Крива Паланка;
* 1981 Градска Порта во Гостивар;
* 1982 Судскиот објект во Берово;
* 1981 и 1982 Хотелите на „Макпетрол“ во Маврово и Берово;
* 1983 и 1986  Филијали на „Стопанска Банка“ во Маврови Анови и Велес;
* 1984 и 1986 Банките во Берово и Кичево;
* 1986 Градската порта во Неготино;
* 1995 Станбена зграда ( П+4+По) во Берово;
* 1999 Станбениот објект ( П+6+По) во населбата „Вардарче“ во Скопје;
* 1967, 1969, 1977, 1984 Пензионерските домови во  Кичево, Берово, Крива Паланка и Велес.

## Награди
*Орден на трудот
*Награда „Андреја Дамјанов“ во 2012 година

## Наводи

Категорија:Македонски архитекти
Категорија:Добитници на наградата „Андреја Дамјанов“
Категорија:Носители на Орденот на трудот
Библиотека „Гоце Делчев“ - Гевгелија

**Јавна општинска установа Библиотека „Гоце Делчев“ - Гевгелија** — градска библиотека во Гевгелија, Македонија. 

## Објект

Фасадата на куќата каде што е сместена библиотеката „Гоце Делчев“ во Гевгелија го доби автентичниот лик по реставрацијата и конзервацијата, што во 2013 ја извршил стручен тим од Заводот и музеј Струмица. Обновениот објект, кој датира од крајот на 19 век бил меѓу 250. објекти од програмата на Министерството за култура за реставрација на фасади од стара градска архитектура.

Објектот функционирал како библиотека по Втората светска војна, а претходно имал други намени и различни сопственици.

## Книжен фонд

Библиотеката денес располага со книжен фонд од околу 60.000 монографски публикации, комплетирани и укоричени дневни весници и списанија, референтна литература, ракописи, документи, албуми и видеоматеријали.

## Наводи

## Надворешни врски

Категорија:Згради и градби во Гевгелија
Гоце Делчев
Категорија:Образованието во Гевгелија
Кијоши Куромија

мини|Фотографија за Кијоши Куромија
**Кијоши Куромија** (, 9ти мај, 1943 - 10ти мај, 2000) беше американски автор и активист за човекови права. Тој се залагаше за хомосексуално ослободување, за кревање на јавната свест околу ХИВ/СИДА и против водењето на војни. Куромија, кој има јапонско потекло, беше роден во концентрациониот логор „Харт Маунтин“ во Вајоминг, САД, каде биле затворени бројни Американци со јапонско потекло за време на Втората светска војна. Во 1960тите, Куромија беше помошник на Мартин Лутер Кинг Џуниор и беше еден од најгласните противници на Виетнамската војна.

Како еден од основачите на Фронтот за хомосексулано ослободување во Филаделфија, Пенсилванија, САД, Куромија беше уредник на првиот правилник за медицински третман и меѓукултурна компетенција за луѓе кои живеат со ХИВ/СИДА.

На 4ти јуни 2022 година, Гугл го чествуваше Куромија со цртеж на главната страница на пребарувачот.

## Наводи

Категорија:Американци
Категорија:Американци со јапонско потекло
Категорија:Писатели
Категорија:Американски писатели
Категорија:Активисти
Категорија:Американски активисти
Категорија:Родени во 1943 година
Категорија:Починати во 2000 година
Категорија:ЛГБТ
Црква „Св. Преображение“ - Здравик

**Свето Преображение** () — црква во селото Здравик, Зихненско, Егејска Македонија. Влегува во состав на Зихненско-неврокопската епархија на Цариградската патријаршија.

Сегашната црква е изградена во 1927 г. и се наоѓа во центарот на селото. Претставува трикорабна базилика без купола. Направена е со трудот на селаните.

## Поврзано
* Зихненско-неврокопска епархија

## Наводи

Преображение, Зелјахово
Преображение, Зелјахово
Категорија:Појавено во 1927 година
Црква „Свети Димитриј“ - Здравик

**Свети Димитриј** () — црква во селото Здравик, Зихненско, Егејска Македонија. Влегува во состав на Зихненско-неврокопската епархија на Цариградската патријаршија.

Цркват се наоѓа во западниот дел на селото, во месноста Папазге. Изградена е од грчките доселеници од Тракија, населени во Здравик во 1922 г. Претставува трикорабна базилика без купола. Во неа има чудотворна икона од македонски зограф.

## Поврзано
* Зихненско-неврокопска епархија

## Наводи

Атанасиј, Зелјахово
Атанасиј, Зелјахово
Црква „Живоносен Извор“ - Череплен

**Живоносен Извор** () — црква во селото Череплен, Зихненско, Егејска Македонија. Влегува во состав на Зихненско-неврокопската епархија на Цариградската патријаршија.

Црквата е изградена во 1866 г. во центарот на селото, откако христијанското население успеало да добие дозвола од месниот ага. Градбата претставува трикорабна базилика со трем на запад.

## Поврзано
* Зихненско-неврокопска епархија

## Наводи

Живоносен Извор, Череплен
Живоносен Извор, Череплен
Категорија:Појавено во 1866 година
Црква „Св. Никола“ - Горенци (Зихненско)

**Свети Никола** () — црква во селото Горенци, Зихненско, Егејска Македонија. Влегува во состав на Зихненско-неврокопската епархија на Цариградската патријаршија.

Црквата е изградена пред 1848 г. Според Георги Стрезов во 1891 г. црквата била гркоманска, починета на Патријаршијата. Градбата претставува трикорабна базилика со петаголна апсида на исток, женска црква и трем во западната дел од јужната страна. Внатре има вреден амвон, резбан иконостас и чесна трпеза. Иконите на иконостасот се од 1848 и 1851 г. Иконата на покровителот Свети Никола на иконостасот е дело на Атанас Христов од Крушево.

## Поврзано
* Зихненско-неврокопска епархија

## Наводи

Никола, Горенци
Никола, Горенци
Црква „Св. Марина“ - Горенци (Зихненско)

**Света Марина** () — црква во селото Горенци, Зихненско, Егејска Македонија. Влегува во состав на Зихненско-неврокопската епархија на Цариградската патријаршија.

Црквата е гробишен храм и се наоѓа во центарот на селото. Изграден е во 1883 г. за време на митрополитот Герман III Драмски, за што сведочи плоча вградена во апсидата. Претставува еднокорабен храм со женска црква и трем на западната и јужната страна. Има сеопшти димензии од 15,90 × 7,80&nbsp;м. Според Георги Стрезов во 1891 г. црквата била гркоманска, починета на Патријаршијата. Според подоцна поставен натпис, храмот настрадал во пожар на 22 јануари 1914&nbsp;г. и бил обновен на истиот датум, за време на митрополитот Агатангел.

## Поврзано
* Зихненско-неврокопска епархија

## Наводи

Марина, Горенци
Марина, Горенци
Категорија:Појавено во 1883 година
Црква „Св. Атанасиј“ - Криводол

**Свети Атанасиј** () — црква во селото Криводол, Драмско, Егејска Македонија. Влегува во состав на Зихненско-неврокопската епархија на Цариградската патријаршија.

Црквата е изградена во 1835 г. според малата плоча на јужниот ѕид до југоисточниот агол. Претставува трикорабна базилика со дрвен покрив, женска црква и трем на западната и дел од јужната страна. Женската црква има облик на буквата П и има свој влез од север. Во 1869&nbsp;г. е изградена самостојна камбанарија. Во црковниот двор е старото училиште, изградено во 1866&nbsp;г. според кажувања на жителите.

Според Георги Стрезов во 1891 г. црквата била потчинета на Патријаршијата.

## Поврзано
* Зихненско-неврокопска епархија

## Наводи

Атанасиј, Криводол
Атанасиј, Криводол
Категорија:Појавено во 1835 година
Црква „Св. Петка“ - Криводол

**Света Петка** () — црква во селото Криводол, Драмско, Егејска Македонија. Влегува во состав на Зихненско-неврокопската епархија на Цариградската патријаршија.

Црквата е изградена во 1890 г. според плочата вградена однадвор на шестстарната апсида. Некои од иконостасните и другите икони ја носат годината 1891. Храмот има женска црква со свој влез од јужната страна и трем на западната, лесно навален на север. Внатре се чува вреден амвон на кој се насликани четворицата евангелисти и владички престол со резбан балдахин.

Според Георги Стрезов во 1891 г. црквата била потчинета на Патријаршијата. Обновена е во 1924 – 1926 г. што се гледа од некои икони и резбаните врати.

## Поврзано
* Зихненско-неврокопска епархија

## Наводи

Атанасиј, Криводол
Атанасиј, Криводол
Категорија:Појавено во 1890 година
Црква „Успение на Пресвета Богородица“ - Витачишта

**Успение на Пресвета Богородица** () — црква во селото Витачишта, Зихненско, Егејска Македонија. Влегува во состав на Зихненско-неврокопската епархија на Цариградската патријаршија.

Црквата е изградена во XIX век. Претставува трикорабна базилика. На неа работел крушевскиот мајстор Стојче Станков.

## Поврзано
* Зихненско-неврокопска епархија

## Наводи

Богородица, Витачишта
Богородица, Витачишта
Богородица, Витачишта
Црква „Св. Димитриј“ - Шемолтос

**Свети Димитриј** () — византиска црква во селото Шемолтос, Зихненско, Егејска Македонија. Влегува во состав на Зихненско-неврокопската епархија на Цариградската патријаршија.

## Архитектура
Црквата е мала еднокорабна базилика со димензии 6,95 × 3,80&nbsp;м. Низ времето доживеал разни преправки, и првобитната ѕидарија е зачувана само на висина 1,50 - 2&nbsp; од подот. Таа е направена од камења и керамика, поставени несистематски и врзани со тврд малтер. Нагоре ѕидаријата е камена, без врзивен материјал. Внатре жртвеникот е изграден од тули. Во североисточниот агол на храмот се откриени фрески под денешниот слој.

Можно е да се работи за црквата Водица, спомената во хрисовула на Андроник II Палеолог од 1301 г. како сопственост на светогорскиот манастир Ватопед.

## Поврзано
* Зихненско-неврокопска епархија

## Наводи

Димитриј, Шемолтос
Димитриј, Шемолтос
Црква „Св. Ѓорѓи“ - Шемолтос

**Свети Ѓорѓи** () — црква во селото Шемолтос, Зихненско, Егејска Македонија. Влегува во состав на Зихненско-неврокопската епархија на Цариградската патријаршија.

Црквата е изградена во 1835 г. од истакнатиот мијачки мајстор Китан Петров. Живописот е изведен од крушевскиот мајстор Стојче Станков.

## Поврзано
* Зихненско-неврокопска епархија

## Наводи

Ѓорѓи, Шемолтос
Ѓорѓи, Шемолтос
Категорија:Појавено во 1835 година
Ѓорѓи, Шемолтос